ด่วน SCB แจ้งแล้ว! ขาย SCBLIFE รับเต็ม 9.27 หมื่นล้าน แถมฟันค่าฟีขายประกันอีก 15 ปี
ด่วน SCB แจ้งแล้ว! ขาย SCBLIFE รับเต็ม 9.27 หมื่นล้าน แถมฟันค่าฟีขายประกันอีก 15 ปี
ด่วน SCB แจ้งแล้ว! ขาย SCBLIFE รับเต็ม 9.27 หมื่นล้าน แถมฟันค่าฟีขายประกันอีก 15 ปี
1 ก.ค. 2562

ธนาคารไทยพาณิชย์ จำกัด (มหาชน) หรือ SCB เปิดเผยว่า วันนี้(1ก.ค.62) ธนาคารได้เข้าทำสัญญาซื้อขายหุ้นซึ่งมีผลผูกพัน(สัญญาซื้อขายหุ้น) กับ FWD Group Financial Services Pte.Ltd.(เอฟดับบลิวดี) เพื่อขายหุ้นที่ธนาคารถืออยู่ทั้งหมดในบริษัทไทยพาณิชย์ประกันชีวิต จำกัด (มหาชน) หรือ SCB Life
โดยภายหลังการซื้อขายหุ้นดังกล่าวแล้วเสร็จ ธนาคารและ SCB Life  จะเข้าทำสัญญาจัดจำหน่ายผลิตภัณฑ์ประกันชีวิตผ่านธนาคารระยะยาว(“สัญญาจัดจำหน่ายผลิตภัณฑ์ประกันชีวิต” โดยเมื่อรวมกับสัญญาซื้อขายหุ้น เรียกว่า “สัญญา”) ภายใต้สัญญาดังกล่าว
ธนาคารและเอฟดับบลิวดีจะเสริมสร้างความร่วมมือในธุรกิจประกันชีวิต และธนาคารจะเสนอขายผลิตภัณฑ์ประกันชีวิตของเอฟดับบลิวดีและ SCB Life ให้แก่ลูกค้าของธนาคารผ่านช่องทางจัดจำหน่ายต่างๆ ของธนาคารเป็นเวลา 15 ปี
ทั้งนี้ภายใต้ข้อกำหนดสัญญาจัดจำหน่ายผลิตภัณฑ์ประกันชีวิต(“ความร่วมมือเกี่ยวกับกับการจัดจำหน่ายผลิตภัณฑ์ประกันชีวิตผ่านธนาคาร”) ความร่วมมือในครั้งนี้จะเป็นการรวบรวมเอาจุดแข็งของทั้งสองฝ่ายมาสร้างประสบการณ์ที่ดีให้กับลูกค้า ด้วยผลิตภัณฑ์ที่เข้าใจง่ายและมีนวัตกรรม
การขายหุ้นที่ธนาคารถืออยู่ใน SCB Life ดังกล่าวข้างต้นคาดว่าจะแล้วเสร็จในปี 2562 ทั้งนี้ภายใต้เงื่อนไขตามที่ระบุไว้ในสัญญาซื้อขายหุ้น อาทิ การได้รับความเห็นชอบจากนหน่วยงานกำกับดูแลที่เกี่ยวข้องและการได้รับอนุมัติจากผู้ถือหุ้นของธนาคาร ภายใต้ข้อกำหนดของสัญญา ธนาคารจะได้รับค่าตอบแทนทั้งหมดเป็นจำนวน 9.27 หมื่นล้านบาท และค่าตอบแทนสำหรับการขายผลิตภัณฑ์ประกันชีวิตตลอดช่วงระยะเวลาความร่วมมือเกี่ยวกับการจัดจำหน่ายผลิตภัณฑ์ประกันชีวิตผ่านธนาคาร ทั้งนี้ขึ้นอยู่กับความสำเร็จครบถ้วนของเงื่อนไขตามที่ระบุไว้ในสัญญา โดยการเข้าทำรายการครั้งนี้ถือเป็นความร่วมมือด้านประกันชีวิตที่ใหญ่ที่สุดในเอเชียอาคเนย์
อนึ่งรายการนี้ไม่เข้าข่ายที่ต้องเปิดเผยสารสนเทศตามประกาศคณะกรรมการตลาดหลักทรัพย์แห่งประเทศไทยเรื่อง การเปิดเผยข้อมูลและการปฏิบัติการของบริษัทจดทะเบียนในการได้มาหรือจำหน่ายไปซึ่งสินทรัพย์ และประกาศคณะกรรมการกำกับตลาดทุน เรื่องหลักเกณฑ์ในการทำรายการที่มีนัยสำคัญที่เข้าข่ายเป็นการได้มาหรือจำหน่ายไปซึ่งทรัพย์สิน
นอกจากนี้รายการดังกล่าวยังไม่ถือเป็นรายการที่เกี่ยวโยงกันตามประกาศคณะกรรมการตลาดหลักทรัพย์แห่งประเทศไทย เรื่อง การเปิดเผยข้อมูลและการปฏิบัติการของบริษัทจดทะเบียนในรายการที่เกี่ยวโยงกัน โดยภายหลังการซื้อขายหุ้นดังกล่าวแล้วเสร็จ SCB Life จะไม่เป็นบริษัทย่อยของธนาคารอีกต่อไป
ธนาคารขอเรียนย้ำว่าความสำเร็จของการขายหุ้นดังกล่าว และการเริ่มความร่วมมือเกี่ยวกับการจัดจำหน่ายผลิตภัณฑ์ประกันชีวิตผ่านธนาคารยังคงอยู่ภายใต้เงื่อนไขบางประการ ในระหว่างนี้ธนาคารขอเรียนให้ผู้ถือหุ้นใช้ความระมัดระวังในการดำเนินการใดๆ เกี่ยวกับหุ้นของธนาคารและละเว้นจากการดำเนินการเกี่ยวกับหุ้นของธนาคารในลักษณ์ที่อาจจะทำให้ผู้ถือหุ้นเสียประโยชน์ได้